Близо 500 дъбови дръвчета засадиха край Елена

Ученици от 10 и 11 клас на СУ "Иван Момчилов" в гр. Елена, заедно с местните лесовъди засадиха близо 500 едногодишни фиданки край възрожденското градче. Фиданките са от вида зимен дъб и са осигурени от ДГС – Елена, по повод Седмицата на гората. 
По този начин бе попълнена 2-годишна дъбова горска култура. Бъдещата гора се намира в горско-стопански участък – Елена, в землището на село Яковци. 
С акцията по залесяване, която се проведе под вещото ръководство и участие на служители от Държавното горско стопанство, бе отбелязан професионалния празник на българските лесовъди. 
[bookmark: _GoBack]За първи път той е честван през 1925 г. година като Празник на залесяването, а негова основна цел била, чрез доброволен труд всеки български гражданин да даде своя принос за развитието на горите. От началото на миналия век до сега, у нас са създадени повече от 18 млн. декара гори. Само държавните горски предприятия през миналата 2016 година са залесили около 21 хиляди декара гори.
